# Lederkompetanse – Bryne FK

God styring av Bryne FK krever god lederkompetanse. NFF sin lederutdanningsstige sikrer at styremedlemmer, daglig leder og andre i klubben får fotballspesifikk lederkompetanse og får nødvendig ballast til å håndtere de utfordringer en møter på i sin rolle.

For å bli godkjent som kvalitetsklubb, må flertallet i Bryne sitt styre ha minimum NFFs Lederkurs 1.

Bryne FK har følgende målsetting for området lederkompetanse:

* Flertallet av klubbens styre skal ha gjennomført minimum NFFs Lederkurs 1
* Daglig leder i Bryne FK bør også gjennomføre lederkurs i regi av NFF
* Utover Lederkurs 1, skal Bryne FK ha et bevisst forhold til hvilke lederkurs styremedlemmer, daglig leder og eventuelt andre i klubben gjennomfører. Dette for å sikre en variert og god lederkompetanse i klubben

NFF tilbyr følgende lederkurs (per 20.september 2015):

* NFF Lederkurs 1 - Klubbdrift: omhandler helhetsstyrt klubb - med klubben som sjef, aktivitetsutvikling og klubbhverdagen. Flertallet av klubbens styre skal ha gjennomført dette kurset for at klubben skal kunne kvalifisere for godkjennelse som kvalitetsklubb
* NFF Lederkurs 2 - Klubbutvikling: omhandler omdømme og stolthet, fotballjus, klubborganisering og struktur, sportslig ledelse og utvikling
* NFF Lederkurs 3 - Klubbledelse: omhandler økonomi, informasjon og kommunikasjon, lederrollen og konflikthåndtering
* NFF Lederkurs 4 - Klubbleder: omhandler egen væremåte og lederfilosofi, kommunikasjon og påvirkningsstiler i forhold til kolleger og tillitsvalgte
* ABC-trener og laglederkurs - Barnefotball
* ABC-trener og laglederkurs - Ungdoms- og voksenfotball